###

 **ΦΙΛΟΣΟΦΙΚΗ ΣΧΟΛΗ**

**Διεθνές Συνέδριο**

**Φιλολογικά και μουσικά σαλόνια στην Ιταλία**

**και στον ευρωπαϊκό χώρο (18ος -19ος αι.)**

**Πρόσκληση συμμετοχής**

Το Τμήμα Ιταλικής Γλώσσας και Φιλολογίας του Εθνικού και Καποδιστριακού Πανεπιστημίου Αθηνών, υπό την αιγίδα της Κοσμητείας της Φιλοσοφικής Σχολής, διοργανώνει διεθνές συνέδριο με θέμα *Φιλολογικά και μουσικά σαλόνια στην Ιταλία και στον ευρωπαϊκό χώρο (18ος – 19ος αι.)*, το οποίο θα διεξαχθεί στην Αθήνα στις 13-15 Δεκεμβρίου 2023.

Τα φιλολογικά και μουσικά σαλόνια υπήρξαν ένας θεσμός με ξεχωριστή συμβολή στην ανάπτυξη της λογοτεχνικής και μουσικής παραγωγής, ιδιαίτερα τον 18ο και 19ο αιώνα. Είναι γνωστό ότι ο πολιτιστικός θεσμός των σαλονιών ξεκίνησε από την Γαλλία, όπου οι επαρκώς καλλιεργημένες κυρίες της αριστοκρατίας οργάνωναν πολιτιστικές συναντήσεις εντός των πολυτελών κατοικιών τους. Ως φαινόμενο των καιρών, διαδόθηκε γρήγορα και στις υπόλοιπες χώρες της Ευρώπης. Ειδικότερα στην προ-ενωτική Ιταλία, πλήθος εξεχόντων Ιταλών λογοτεχνών και μουσικών διαδραμάτισαν σημαντικό ρόλο, αναδείχτηκαν και διακρίθηκαν μέσα από το κομψό περιβάλλον των σαλονιών, ενώ διακεκριμένες κυρίες, οι περίφημες *σαλονιέρες*, υπήρξαν πέραν από οργανώτριες, συγγραφείς, δημιουργοί, καθώς και πηγή έμπνευσης και δημιουργίας λογοτεχνικής και καλλιτεχνικής.

Στόχοι του συνεδρίου είναι:

* να αναδειχθούν οι ποικίλοι τρόποι οργάνωσης και λειτουργίας των σαλονιών που φιλοξενήθηκαν στον ιταλικό αλλά και στον ευρύτερο ευρωπαϊκό χώρο,
* να διερευνηθεί η επίδραση που είχαν τα σαλόνια στον εν γένει πολιτισμό,
* να συνεξεταστεί συγκριτικά το ιταλικό παράδειγμα με ανάλογες εμπειρίες από τις ευρωπαϊκές πόλεις αλλά και τον ελληνικό κόσμο.

Τα επιστημονικά πεδία-θεματικές, όπου εστιάζεται το ερευνητικό ενδιαφέρον των εργασιών του συνεδρίου, είναι:

* Η λογοτεχνική παραγωγή
* Η μουσική παραγωγή
* Οι παραστατικές τέχνες
* Οι εικαστικές τέχνες
* Ο φιλοσοφικός στοχασμός
* Το ιστορικό και πολιτικό συγκείμενο της εποχής

Μέλη ΔΕΠ και ερευνητές που ενδιαφέρονται να συμμετάσχουν στο συνέδριο με επιστημονική ανακοίνωση καλούνται να δηλώσουν τη συμμετοχή τους (προφορική δια ζώσης / προφορική εξ αποστάσεως / ασύγχρονη προφορική ανακοίνωση μέσω βιντεοσκοπημένου αρχείου) υποβάλλοντας περίληψη στην Ελληνική και στην Αγγλική (κείμενο 150-200 λέξεων και μέχρι 5 λέξεις-κλειδιά) μέχρι τις 20 Ιουλίου 2023 μέσω του παρακάτω συνδέσμου:

[**https://forms.gle/2DrtYG5C6djsz2JD7**](https://forms.gle/2DrtYG5C6djsz2JD7)

Γλώσσες εργασίας και δημοσίευσης πρακτικών: Ελληνική και Αγγλική

Γνωστοποίηση αποδοχής: εντός του πρώτου δεκαημέρου του Σεπτεμβρίου 2023

Επιστημονική Επιτροπή:

* Αχιλλέας Χαλδαιάκης, Κοσμήτωρ Φιλοσοφικής Σχολής ΕΚΠΑ, Καθηγητής, Τμήμα Μουσικών Σπουδών ΕΚΠΑ
* Γεράσιμος Παγκράτης, Πρόεδρος Τμήματος Ιταλικής Γλώσσας και Φιλολογίας ΕΚΠΑ, Καθηγητής
* Μαρία Σγουρίδου, Καθηγήτρια, Τμήμα Ιταλικής Γλώσσας και Φιλολογίας ΕΚΠΑ
* Γεράσιμος Ζώρας, Καθηγητής, Τμήμα Ιταλικής Γλώσσας και Φιλολογίας ΕΚΠΑ
* Ιωάννης Τσόλκας, Καθηγητής, Τμήμα Ιταλικής Γλώσσας και Φιλολογίας ΕΚΠΑ
* Δημήτριος-Κωνσταντίνος Roboly, Καθηγητής, Τμήμα Γαλλικής Γλώσσας και Φιλολογίας ΕΚΠΑ
* Όλγα Αλεξανδροπούλου, Αναπληρώτρια Καθηγήτρια, Τμήμα Ρωσικής Γλώσσας και Φιλολογίας και Σλαβικών Σπουδών ΕΚΠΑ
* Παρασκευή Πετροπούλου, Αναπληρώτρια Καθηγήτρια, Τμήμα Γερμανικής Γλώσσας και Φιλολογίας ΕΚΠΑ
* Βασιλική Κουτσομπίνα, Επίκουρη Καθηγήτρια, Τμήμα Ιταλικής Γλώσσας και Φιλολογίας ΕΚΠΑ
* Θεοδόσιος Πυλαρινός, Ομότιμος Καθηγητής Ιονίου Πανεπιστημίου

Οργανωτική Επιτροπή:

Γραμματέας:

Αθανάσιος Νάτσης, Ακαδημαϊκός συνεργάτης, Τμήμα Ρωσικής Γλώσσας και Φιλολογίας και Σλαβικών Σπουδών ΕΚΠΑ

Μέλη:

* Δώρα Ζαφειράτου, Μεταδιδακτορική ερευνήτρια, Τμήμα Ιταλικής Γλώσσας και Φιλολογίας ΕΚΠΑ
* Διονύσιος Αλεβίζος, Μεταδιδακτορικός ερευνητής, Τμήμα Ιταλικής Γλώσσας και Φιλολογίας ΕΚΠΑ
* Ηλίας Τουμασάτος, Διδάκτωρ Ιονίου Πανεπιστημίου
* Κλεοπάτρα-Μαρία Μαθιούδη, Υποψήφια Διδάκτωρ, Τμήμα Ιταλικής Γλώσσας και Φιλολογίας ΕΚΠΑ
* Ιωάννα Καραμαλή, Μεταπτυχιακή φοιτήτρια, Παιδαγωγικό Τμήμα Δημοτικής Εκπαίδευσης ΕΚΠΑ